Source: http://www.socpoist.sk/suma-dochodku-/1286s
Timestamp: 2013-05-20 17:11:33+00:00
Document Index: 14081971

Matched Legal Cases: ['§ 65', '§ 66', '§ 69', '§ 80', '§ 259', '§ 261', '§ 262', '§ 273', '§ 274', '§ 293', '§ 293', '§ 293', '§ 21', '§ 174', '§ 21', '§ 21', '§ 174', '§ 227', '§ 82']

Definícia / účel dávky Podmienky nároku Dôchodkový vek Uplatnenie nároku Suma dôchodku Príklady výpočtu Zvýšenie dôchodku po jeho priznaní
Nárok na výplatu Súbeh nárokov na výplatu dôchodkov Poukazovanie dôchodku Premlčanie nároku na výplatu dôchodku Zánik nároku na dôchodok a jeho výplatu Prechod nároku na dôchodok po úmrtí jeho poberateľa
Zahraničie a EÚ Ďalšie informácie Upozornenie Predčasný starobný dôchodok
Prevod dôchodkových práv z dôchodkového systému Slovenskej republiky do dôchodkového systému Európskej únie
Kalkulačka pre výpočet vianočného príspevku
Užitočné informácie – dôchodcovia v SR
Užitočné informácie – dôchodcovia mimo SR
> Dôchodkové poistenie
> Starobný dôchodok
(§ 65, § 66, § 69, § 80, § 259 ods.2, § 261, § 262, § 273, § 274, , § 293 l ods.1, § 293z, § 293aa zákona č.461/2003 Z.z. o sociálnom poistení v znení neskorších predpisov)
Z dôvodu akej sociálnej udalosti sa dôchodok poskytuje.
Starobný dôchodok je dôchodková dávka, ktorá sa za podmienok ustanovených zákonom č. 461/2003 Z. z. v znení neskorších predpisov poskytuje zo starobného poistenia. Účelom starobného dôchodku je zabezpečiť poistencovi príjem v starobe. Vaša otázka Zbaliť <<viac informácií... >>
Podmienky, ktoré musí poistenec spĺňať, aby vznikol nárok na dôchodok. Nárok na starobný dôchodok má poistenec, ktorý
získal najmenej 15 rokov obdobia dôchodkového poistenia a dovŕšil dôchodkový vek. Ak však poistenec dôchodkový vek dosiahol v období od 1. januára 2004 do 31. decembra 2007, na vznik nároku na starobný dôchodok stačí, ak získal aspoň 10 rokov obdobia dôchodkového poistenia. Ak poistenec dovŕšil dôchodkový vek pred 1. januárom 2004 podľa právnych predpisov účinných pred 1. januárom 2004 a do tohto dátumu nezískal potrebnú dobu zamestnania, pozri nižšie. Vylúčenie nároku na starobný dôchodokNárok na starobný dôchodok nevznikne, aj keď poistenec dosiahol dôchodkový vek a získal 10 rokov obdobia dôchodkového poistenia, ak ide o poistenca, ktorý:
síce pred 1. januárom 2004 dovŕšil vek potrebný na nárok na starobný dôchodok alebo pomerný starobný dôchodok, ale dovtedy nesplnil podmienky nároku na tento dôchodok (nezískal potrebnú dobu zamestnania alebo nemal trvalý pobyt na území Slovenskej republiky), ak nejde o nižšie uvedené situácie, poberal predčasný starobný dôchodok (predčasný starobný dôchodok sa po dovŕšení dôchodkového veku považuje za starobný dôchodok). Nárok na starobný dôchodok, ak neboli splnené podmienky nároku pred 1. januárom 2004
dovŕšil pred 1. januárom 2004 vek potrebný na nárok na starobný dôchodok a podmienku potrebnej doby zamestnania splní s pripočítaním obdobia dôchodkového poistenia získaného po 31. decembri 2003 vo veku mladšom ako 62 rokov, vznikne mu nárok na starobný dôchodok alebo pomerný starobný dôchodok podľa právnych predpisov účinných do 31. decembra 2003. Suma dôchodku sa v takomto prípade taktiež určí podľa právnych predpisov účinných do 31. decembra 2003. Ak poistenec
dovŕšil pred 1. januárom 2004 vek potrebný na nárok na starobný dôchodok a podmienku potrebnej doby zamestnania nesplnil do 31. decembra 2007, vznikne mu nárok na starobný dôchodok podľa zákona č. 461/2003 Z. z. v znení neskorších predpisov, ak získal aspoň 10 rokov obdobia dôchodkového poistenia a dovŕšil najmenej vek 62 rokov. Nárok na tento starobný dôchodok však môže vzniknúť najskôr 1. januára 2005. Suma starobného dôchodku sa určí podľa zákona č. 461/2003 Z. z. v znení neskorších predpisov. 2. Nesplnenie podmienky trvalého pobytu na území Slovenskej republiky
Ak poistencovi pred 1. januárom 2004 nevznikol nárok na dôchodok z dôvodu nesplnenia podmienky trvalého pobytu na území Slovenskej republiky, vznikne mu nárok na dôchodok 1. januára 2005. Suma dôchodku sa určí podľa právnych predpisov, podľa ktorých boli splnené ostatné podmienky nároku na dôchodok. Vaša otázka Zbaliť <<viac informácií... >>
Jedna z podmienok nároku na dôchodok. Nárok na dôchodok vznikne poistencovi najskôr dovŕšením dôchodkového veku.
Dôchodkový vek je 62 rokov jednotne u mužov aj žien. Začne sa však uplatňovať až
u mužov narodených v období počnúc rokom 1946 a u žien narodených v období počnúc rokom 1962 (u niektorých žien aj skôr, závisí to od počtu detí, ktoré žena vychovala). Z pôvodného dôchodkového veku určeného zákonom č. 100/1988 Zb. o sociálnom zabezpečení v znení neskorších predpisov, t. j. 60 rokov u mužov a 53 až 57 rokov u žien podľa počtu vychovaných detí, sa pri určení dôchodkového veku podľa zákona č. 461/2003 Z. z. v znení neskorších predpisov vychádza
u mužov narodených v období rokov 1944 a 1945, u žien narodených v období rokov 1947 – 1961. U uvedených mužov a žien sa však pôvodný dôchodkový vek (60, 57, 56, 55, 54, 53) predlžuje o stanovený počet kalendárnych mesiacov v závislosti od toho, v ktorom kalendárnom roku dosiahne osoba pôvodný dôchodkový vek.
Pozri aj: TABUĽKA NA URČENIE DÔCHODKOVÉHO VEKU ŽIEN PODĽA ZÁKONA O SOCIÁLNOM POISTENÍ (522 kB) (pdf) TABUĽKA NA URČENIE DÔCHODKOVÉHO VEKU MUŽOV PODĽA ZÁKONA O SOCIÁLNOM POISTENÍ (91 kB) (pdf)
Podľa právneho stavu platného do 31. 12. 2003 mala žena nárok na starobný dôchodok, ak bola zamestnaná najmenej 25 rokov a dosiahla vek aspoň a) 53 rokov, ak vychovala päť alebo viac detí, b) 54 rokov, ak vychovala tri alebo štyri deti, c) 55 rokov, ak vychovala dve deti, d) 56 rokov, ak vychovala jedno dieťa, alebo e) 57 rokov, ak pre ňu nie sú výhodnejšie ustanovenia týkajúce sa zvýhodnených pracovných kategórií. Pri posudzovaní výchovy dieťaťa sa prihliada na:
a) vlastné a osvojené dieťa,b) dieťa prevzaté do starostlivosti nahrádzajúcej starostlivosť rodičov, t. j. dieťa– prevzaté do tejto starostlivosti na základe rozhodnutia príslušného orgánu,– ktorého matka zomrela a– manžela, ktoré mu bolo zverené do výchovy rozhodnutím súdu,– ktoré žena vychovala ako pestúnka v osobitných zariadeniach pestúnskej starostlivosti.
Podmienka výchovy dieťaťa je splnená, ak sa žena osobne stará alebo sa starala o dieťa vo veku do dosiahnutia plnoletosti aspoň po dobu desiatich rokov, po dobu piatich rokov, ak sa ujala jeho výchovy po dosiahnutí jeho ôsmeho roku veku. Podmienka výchovy dieťaťa sa tiež považuje za splnenú, ak sa žena starala o dieťa
od jeho narodenia do úmrtia, ak dieťa zomrelo po dosiahnutí šiestich mesiacov veku, aspoň posledné tri roky pred dovŕšením dôchodkového veku. Do doby starostlivosti sa započíta aj doba, po ktorú sa žena nemohla o dieťa osobne starať, pretože bola chorá alebo dieťa bolo zo zdravotných dôvodov v ústavnej starostlivosti.
Okrem vyššie uvedených prípadov sa odlišne dôchodkový vek určuje aj u poistencov, ktorým sa priznávajú do 31. decembra 2023 nároky vyplývajúce zo zaradenia zamestnaní do I. pracovnej kategórie. Dôchodkový vek týchto poistencov sa určuje naďalej podľa § 21 ods. 1 a podľa § 174 zákona č. 100/1988 Zb. v znení neskorších predpisov. Ide o vek v rozpätí 55 až 59 rokov v závislosti od toho, koľko rokov doby zamestnania získali výkonom zamestnania v I. pracovnej kategórii, I. kategórii funkcií alebo II. kategórii funkcií.
Dôchodkový vek 55 rokov veku podľa § 21 ods. 1 zákona č. 100/1988 Zb. až do 31. decembra 2023 má poistenec, ktorý bol zamestnaný najmenej 25 rokov, z toho najmenej
Dôchodkový vek 58 rokov veku podľa § 21 ods. 1 zákona č. 100/1988 Zb. až do 31. decembra 2023 má poistenec, ktorý bol zamestnaný najmenej 25 rokov, z toho najmenej 20 rokov
Dôchodkový vek až do 31. decembra 2023 sa určuje podľa § 174 zákona č. 100/1988 Zb. v znení neskorších predpisov poistencovi, ktorý k 31. decembru 1999 vykonával zamestnanie I. pracovnej kategórie a bol zamestnaný najmenej 25 rokov. Dôchodkový vek v týchto situáciách je:
56 rokov veku, ak bol poistenec zamestnaný najmenej 14 rokov v zamestnaní v baníctve so stálym pracoviskom pod zemou v hlbinných baniach, prípadne 9,5 roka v takom zamestnaní v uránových baniach alebo
57 rokov veku, ak bol poistenec zamestnaný najmenej 13 rokov v zamestnaní v baníctve so stálym pracoviskom pod zemou v hlbinných baniach, prípadne 9 rokov v takom zamestnaní v uránových baniach alebo
58 rokov veku, ak bol poistenec zamestnaný najmenej 12 rokov v zamestnaní v baníctve so stálym pracoviskom pod zemou v hlbinných baniach, prípadne 8 rokov v takom zamestnaní v uránových baniach alebo
59 rokov veku, ak bol poistenec zamestnaný najmenej 11 rokov v zamestnaní v baníctve so stálym pracoviskom pod zemou v hlbinných baniach, prípadne 7,5 roka v takom zamestnaní v uránových baniach alebo
15 rokov v službe I. alebo II. kategórie funkcií. Vaša otázka Zbaliť <<viac informácií... >>
Kde a ako požiadať o priznanie dôchodku a ktoré doklady je potrebné predložiť.
Konanie o priznanie starobného dôchodku sa začína na základe písomnej žiadosti fyzickej osoby (žiadateľ), ktorá si uplatňuje nárok na dôchodok a nárok na jeho výplatu.Žiadateľ je povinný preukázať skutočnosti rozhodujúce na nárok na starobný dôchodok a jeho výplatu spôsobom určeným Sociálnou poisťovňou. Za deň uplatnenia nároku na starobný dôchodok a nároku na jeho výplatu sa považuje deň, keď žiadateľ prvýkrát požiadal príslušnú organizačnú zložku Sociálnej poisťovne (pozri nižšie) o spísanie žiadosti o priznanie tohto dôchodku. Spísaním žiadosti o priznanie dôchodku príslušnou organizačnou zložkou Sociálnej poisťovne sa považuje žiadosť za podanú.
Ak má žiadateľ z dôvodu dočasnej pracovnej neschopnosti nárok na nemocenské alebo nárok na náhradu príjmu pri dočasnej pracovnej neschopnosti zamestnanca, o priznanie starobného dôchodku je vhodné požiadať až vtedy, keď už je známy deň zániku nároku na uvedené dávky, pretože bez určenia tohto dňa nie je možné určiť deň priznania a sumu dôchodku, a tým ani rozhodnúť o priznaní dôchodku.Žiadosť o priznanie starobného dôchodku spisuje pobočka Sociálnej poisťovne (ďalej len „pobočka“) príslušná podľa miesta trvalého pobytu žiadateľa.Ak sa žiadateľ prechodne zdržiava mimo svojho trvalého pobytu a zo zdravotných dôvodov nie je schopný podať žiadosť v pobočke príslušnej podľa miesta trvalého pobytu, žiadosť môže spísať pobočka príslušná podľa miesta prechodného pobytu.
Tlačivo žiadosti je vyhotovené tak, aby mohlo slúžiť ako podklad na posúdenie nároku na dôchodok a určenie jeho sumy. Žiadosť okrem identifikačných údajov žiadateľa obsahuje ďalšie údaje, ktoré priamo ovplyvňujú nárok a sumu dôchodku. Preto žiadateľ na účely spísania žiadosti o starobný dôchodok je povinný predložiť doklady preukazujúce všetky potrebné údaje (originály alebo úradne overené kópie), a to z dôvodu zabezpečenia uvedenia pravdivých, platných a presných údajov v žiadosti. Ide predovšetkým o nasledovné doklady potrebné na spísanie žiadosti o priznanie starobného dôchodku:
platný preukaz totožnosti (občiansky preukaz alebo cestovný pas),
K žiadosti o starobný dôchodok musia byť priložené najmä tieto doklady:
poberal podporu v nezamestnanosti v čase od 1. januára 2001 do 31. decembra 2003, hodnoverný doklad (najmä evidenčný list dôchodkového zabezpečenia, potvrdenie zamestnávateľa, prípadne jeho právneho nástupcu), z ktorého je zrejmé, odkedy – dokedy trvalo zamestnanie, potvrdenie zamestnávateľa o dobe zamestnania pred 1. májom 1990 v štátoch, s ktorými Slovenská republika nemá uzavretú medzištátnu zmluvu o sociálnom zabezpečení. Okrem už uvedených dokladov sa predkladajú aj ďalšie doklady, a to podľa toho, o preukázanie ktorých skutočností ide.
Z dôvodu, aby mohol zamestnávateľ príslušnej organizačnej zložke Sociálnej poisťovne včas predložiť vyššie uvedené doklady (evidenčný list dôchodkového poistenia a potvrdenie o vymeriavacom základe), oznamuje zamestnanec v týchto situáciách zamestnávateľovi, od ktorého dátumu žiada priznať starobný dôchodok.K žiadosti o starobný dôchodok poberateľa výsluhového dôchodku alebo invalidného výsluhového dôchodku, je potrebné pripojiť potvrdenie o dobe služobného pomeru zhodnotenej na účely výsluhového dôchodku vydané príslušným útvarom sociálneho zabezpečenia ministerstva alebo Vojenským úradom sociálneho zabezpečenia, ktorý výsluhový dôchodok alebo invalidný výsluhový dôchodok vypláca.
Ak žiadateľ získal aj obdobie výkonu služby príslušníka Policajného zboru, Slovenskej informačnej služby, Národného bezpečnostného úradu, Zboru väzenskej a justičnej stráže, Železničnej polície, colníka, Hasičského a záchranného zboru, Horskej záchrannej služby, ako aj príslušníka ozbrojených síl, ktorý vykonáva profesionálnu službu alebo vojaka, ktorý sa počas výkonu vojenskej služby v ozbrojených silách štúdiom alebo výcvikom pripravoval na výkon profesionálnej služby v ozbrojených silách, je potrebné pripojiť potvrdenie príslušného útvaru sociálneho zabezpečenia ministerstva alebo Vojenského úradu sociálneho zabezpečenia, či získanou dobou výkonu služby žiadateľ o starobný dôchodok spĺňa, resp. nespĺňa podmienky nároku na výsluhový dôchodok alebo invalidný výsluhový dôchodok.Ak sa žiada priznať starobný dôchodok spätne aj za obdobie, v ktorom sa žiadateľovi vyplácala dávka v hmotnej núdzi a príspevky k dávke v hmotnej núdzi, k žiadosti o dôchodok je potrebné pripojiť doklad orgánu, ktorý tieto dávky vyplácal o vyplatenej sume dávok v hmotnej núdzi a príspevku k dávke v hmotnej núdzi.
Ak bol nariadený výkon rozhodnutia zrážkou zo mzdy (z iných príjmov) uznesením súdu, je potrebné pripojiť k žiadosti príslušné uznesenie a potvrdenie o výške dosiaľ vykonaných zrážok.
Príjemca dôchodkovej dávky je povinný podľa § 227 ods. 3 a 4 zákona č. 461/2003 Z. z. v znení zákona č. 555/2007 Z. z. oznámiť Sociálnej poisťovni do ôsmich dní každú zmenu v údajoch uvedených v žiadosti o dôchodok. Vaša otázka Zbaliť <<viac informácií... >>
Z čoho a ako sa vypočíta suma dôchodku.
ku dňu vzniku nároku na starobný dôchodok sa určí ako POMB x ODP x ADH
POMB = priemerný osobný mzdový bodODP = súčet obdobia dôchodkového poistenia získaného ku dňu vzniku nároku na starobný dôchodokADH = aktuálna dôchodková hodnota ku dňu vzniku nároku na výplatu dôchodku
1. najprv sa vypočíta základná suma starobného dôchodku ku dňu vzniku nároku (pozri bod vyššie), 2. k základnej sume sa pripočíta suma dôchodku patriaca za obdobie dôchodkového poistenia po vzniku nároku (po odpočítaní dôb, ktoré sa na účely zvýšenia nezapočítavajú do obdobia dôchodkového poistenia), ktorá sa vypočíta ako
∑ OMB = súčet osobných mzdových bodov za obdobie dôchodkového poistenia po vzniku nárokuADH = aktuálna dôchodková hodnota ku dňu vzniku nároku na výplatu dôchodku
3. k takto určenej sume dôchodku sa ďalej pripočíta suma percentuálneho zvýšenia dôchodku za obdobie dôchodkového poistenia získané po vzniku nároku na dôchodok (po odpočítaní dôb, ktoré sa na účely zvýšenia nezapočítavajú do obdobia dôchodkového poistenia), ktoré predstavuje 0,5 % za každých celých 30 dní obdobia dôchodkového poistenia. Na zvyšky dní sa pri výpočte dní, za ktoré patrí toto zvýšenie, neprihliada. Ak je počet dní po vzniku nároku na dôchodok nižší ako 30, zvýšenie o 0,5 % sa neposkytne. Za 365 dní sa poskytne zvýšenie o 6 %. Na určenie osobného mzdového bodu za posledný rok obdobia dôchodkového poistenia po vzniku nároku na starobný dôchodok sa použije všeobecný vymeriavací základ za kalendárny rok, ktorý dva roky predchádza kalendárnemu roku, za ktorý sa zisťuje osobný mzdový bod. Ak bol poistenec po vzniku nároku na starobný dôchodok dôchodkovo poistený vo viacerých kalendárnych rokoch, od 1. augusta 2006 sa na určenie osobného mzdového bodu za predposledný rok obdobia dôchodkového poistenia po vzniku nároku na dôchodok použije všeobecný vymeriavací základ za kalendárny rok, ktorý predchádza kalendárnemu roku, za ktorý sa zisťuje osobný mzdový bod. Suma starobného dôchodku poistenca, ktorému bol priznaný predčasný starobný dôchodok, ktorý nebol vyplácaný nepretržite od vzniku nároku na tento dôchodok do dovŕšenia dôchodkového veku, sa určí na žiadosť poistenca znovu a to tak, že k sume predčasného starobného dôchodku, ktorá sa vyplácala ku dňu zániku nároku na jeho výplatu sa pripočíta zvýšenie za obdobie dôchodkového poistenia získané po priznaní predčasného starobného dôchodku a pripočítajú sa sumy zvýšenia podľa § 82 zákona č. 461/2003 Z. z. v znení neskorších predpisov (s výnimkou zvýšení za kalendárne roky, v ktorých sa predčasný starobný dôchodok nevyplácal). Takto určená suma sa zvýši o 0,5 % za každých začatých 30 dní, za ktoré sa predčasný starobný dôchodok nevyplácal. Nárok na výplatu starobného dôchodku v znovu určenej sume starobného dôchodku vzniká odo dňa podania žiadosti o znovu určenie sumy starobného dôchodku, najskôr dňom dovŕšenia dôchodkového veku.
Poistenec splnil podmienky nároku na starobný dôchodok 1. januára 2012 a od tohto dňa aj požiadal o priznanie starobného dôchodku.
K 1. januáru 2012 získal 16 434 dní obdobia dôchodkového poistenia, ktoré po prepočítaní na roky predstavujú 45,0247 rokov obdobia dôchodkového poistenia (16 434 : 365 = 45,0247).
Aktuálna dôchodková hodnota na rok 2012 je 9,8182 EUR.
Suma starobného dôchodku patriaca od 1. januára 2012 sa určí nasledovne:
1,0012 x 45,0247 x 9,8182 = 442,60 EUR mesačne (po zaokrúhlení na 10 eurocentov nahor)
Suma dôchodku sa následne od 1. januára 2012 zvýši o 3,3 %, to znamená o 14,70 EUR na 457,30 EUR mesačne.
Poistenec splnil podmienky nároku na starobný dôchodok 1. januára 2012, o priznanie starobného dôchodku nepožiadal, ale bol ďalej zamestnaný až do 31. mája 2012 a o priznanie starobného dôchodku požiadal od 1. júna 2012.
Za obdobie od 1. januára 2012 do 31. mája 2012 mal poistenec osobný vymeriavací základ 4 347,63 EUR.
Suma starobného dôchodku patriaca od 1. júna 2012 sa určí nasledovne:1. určí sa suma starobného dôchodku patriaca do vzniku nároku na starobný dôchodok, t. j. do 31. decembra 2011:
1,0012 x 45,0247 x 9,8182 = 442,60 EUR mesačne (po zaokrúhlení na 10 eurocentov nahor) 2. k tejto sume sa pripočíta zvýšenie patriace za obdobie dôchodkového poistenia po vzniku nároku na dôchodok:
určí sa osobný mzdový bod za obdobie od 1. januára 2012 do 31. mája 20124 347,63 : 9 228,00= 0,4712 (po zaokrúhlení na štyri desatinné miesta nahor) (za posledný rok obdobia dôchodkového poistenia po vzniku nároku na dôchodok sa použije všeobecný vymeriavací základ 9 228,00 EUR, to znamená všeobecný vymeriavací základ za rok 2010, ktorý dva roky predchádza roku 2012) vypočíta sa zvýšenie za obdobie dôchodkového poistenia po vzniku nároku na dôchodok 0,4712 x 9,8182 = 4,62633584 EUR mesačne táto suma sa pripočíta k sume dôchodku určenej ku dňu vzniku nároku na dôchodok 442,60 + 4,62633584 = 447,30 EUR mesačne (po zaokrúhlení na 10 eurocentov nahor) 3. k takto určenej sume sa pripočíta percentuálne zvýšenie za 152 dní obdobia dôchodkového poistenia po vzniku nároku na dôchodok:
hodnota percentuálneho zvýšenia = (152 : 30) x 0,5 prihliada sa len na celých 30 dní obdobia dôchodkového poistenia = hodnota percentuálneho zvýšenia = 5 x 0,5 = 2,5 %447,30 + (2,5 % x 447,30 ) = 447,30 + 11,1825 = 458,50 EUR mesačne (po zaokrúhlení na 10 eurocentov nahor)
Suma dôchodku sa následne od 1. júna 2012 zvýši o 3,3 %, to znamená o 15,20 EUR na 473,70 EUR mesačne. Vaša otázka Zbaliť <<viac informácií... >>
Zvýšenie dôchodku po jeho priznaní Ako a kedy sa zvýši suma dôchodku, ak poberateľ dôchodku po vzniku nároku naň bol ďalej dôchodkovo poistený.
Ak bol poberateľ starobného dôchodku dôchodkovo poistený po vzniku nároku na starobný dôchodok (hoci aj len jeden deň) a poberal tento dôchodok alebo jeho časť, suma starobného dôchodku sa určí tak, že k sume starobného dôchodku vyplácanej ku dňu zániku dôchodkového poistenia sa pripočíta suma zvýšenia, ktorá sa určí ako
∑ OMB x ADH ————— 2 ∑ OMB = súčet osobných mzdových bodov za obdobie dôchodkového poistenia po vzniku nároku počas poberania dôchodkuADH = aktuálna dôchodková hodnota platná ku dňu nasledujúcemu po zániku dôchodkového poistenia Ak bol poberateľ starobného dôchodku dôchodkovo poistený po vzniku nároku na starobný dôchodok, pričom v určitom období poberal starobný dôchodok alebo jeho časť a v ďalšom období nepoberal tento dôchodok ani jeho časť, k zvýšeniu podľa predchádzajúceho odseku sa pripočíta zvýšenie určené ako ∑ OMB
x ADH ∑ OMB = súčet osobných mzdových bodov za obdobie dôchodkového poistenia po vzniku nároku bez poberania dôchodkuADH = aktuálna dôchodková hodnota platná ku dňu nasledujúcemu po zániku dôchodkového poistenia
Na určenie osobného mzdového bodu za posledný rok obdobia dôchodkového poistenia po vzniku nároku na starobný dôchodok sa použije všeobecný vymeriavací základ za kalendárny rok, ktorý dva roky predchádza kalendárnemu roku, za ktorý sa zisťuje osobný mzdový bod. Ak bol poistenec po vzniku nároku na starobný dôchodok dôchodkovo poistený vo viacerých kalendárnych rokoch, od 1. augusta 2006 sa na určenie osobného mzdového bodu za predposledný rok obdobia dôchodkového poistenia po vzniku nároku na dôchodok použije všeobecný vymeriavací základ za kalendárny rok, ktorý predchádza kalendárnemu roku, za ktorý sa zisťuje osobný mzdový bod.
Suma starobného dôchodku sa takto zvýši len raz, a to aj vtedy, ak poistencovi v priebehu kalendárneho roka viackrát zaniklo dôchodkové poistenie. Starobný dôchodok bol priznaný v sume určenej podľa právnych predpisov účinných do 31. decembra 2003 (zvýšenie za obdobie dôchodkového poistenia získané do 31. júla 2006)
Ak bol poistencovi priznaný starobný dôchodok v sume určenej podľa právnych predpisov účinných do 31. decembra 2003 alebo pomerný starobný dôchodok a tento poistenec získal obdobie dôchodkového poistenia po 31. decembri 2003 do 31. júla 2006 a súčasne poberal tento dôchodok, dôchodok sa zvýši za každých 90 kalendárnych dní o 0,75 % priemerného mesačného zárobku, z ktorého sa mu vymeral dôchodok.
Suma starobného dôchodku sa takto zvýši len raz za kalendárny rok. Za obdobie dôchodkového poistenia získané po 31. júli 2006 sa aj tento starobný dôchodok zvyšuje rovnakým spôsobom ako starobný dôchodok priznaný v sume určenej podľa zákona č. 461/2003 Z. z. v znení neskorších predpisov. Vaša otázka Zbaliť <<viac informácií... >>
Príklady výpočtu zvýšenia dôchodku po jeho priznaní Príklad č. 1
Poistencovi vznikol nárok na starobný dôchodok 1. októbra 2011 a od tohto dňa sa mu aj vypláca.Od 1. januára 2012 do 30. júna 2012 bol tento poistenec dôchodkovo poistený a po zániku dôchodkového poistenia požiadal od 1. júla 2012 o zvýšenie starobného dôchodku. K 30. júnu 2012 sa mu dôchodok vyplácal v sume 442,60 EUR mesačne.Za obdobie od 1. januára 2012 do 30. júna 2012 mal osobný vymeriavací základ 4 347,60 EUR. Aktuálna dôchodková hodnota na rok 2012 je 9,8182 EUR.
Starobný dôchodok sa od 1. júla 2012 zvýši nasledovne:
určí sa zvýšenie z jednej polovice osobného mzdového bodu:4 347,60 : 9 228,00 = 0,4712 (po zaokrúhlení na štyri desatinné miesta nahor)(za posledný rok obdobia dôchodkového poistenia po vzniku nároku na dôchodok sa použije všeobecný vymeriavací základ 9 228,00 EUR, to znamená všeobecný vymeriavací základ za rok 2010, ktorý dva roky predchádza roku 2012)0,4712 : 2 = 0,2356zvýšenie dôchodku = 0,2356 x 9,8182 = 2,31316792 EUR mesačne
toto zvýšenie sa pripočíta k vyplácanej sume starobného dôchodku:442,60 + 2,31316792 = 445,00 EUR mesačne (po zaokrúhlení na 10 eurocentov nahor) Príklad č. 2
Poistencovi vznikol nárok na starobný dôchodok 1. mája 2010 a od tohto dňa sa mu aj vypláca.Od 1. januára 2011 do 30. júna 2012 bol tento poistenec dôchodkovo poistený a po zániku dôchodkového poistenia požiadal od 1. júla 2012 o zvýšenie starobného dôchodku. K 30. júnu 2012 sa mu dôchodok vyplácal v sume 442,60 EUR mesačne.
Za obdobie od 1. januára 2011 do 31. decembra 2011 mal osobný vymeriavací základ 9 120,00 EUR a za obdobie od 1. januára 2012 do 30. júna 2012 4 560,00 EUR. Aktuálna dôchodková hodnota na rok 2012 je 9,8182 EUR.
určí sa zvýšenie z jednej polovice osobných mzdových bodov:- osobný mzdový bod za obdobie od 1. januára 2011 do 31. decembra 2011 = 9 120,00 : 9 228,00 = 0,9883 (po zaokrúhlení na štyri desatinné miesta nahor)(za predposledný rok obdobia dôchodkového poistenia po vzniku nároku na dôchodok sa použije všeobecný vymeriavací základ 9 228,00 EUR, to znamená všeobecný vymeriavací základ za rok 2010, ktorý predchádza roku 2011)- osobný mzdový bod za obdobie od 1. januára 2012 do 30. júna 2012 = 4 560,00 : 9 228,00 = 0,4942 (po zaokrúhlení na štyri desatinné miesta nahor)(za posledný rok obdobia dôchodkového poistenia po vzniku nároku na dôchodok sa použije všeobecný vymeriavací základ 9 228,00 EUR, to znamená všeobecný vymeriavací základ za rok 2010, ktorý dva roky predchádza roku 2012)(0,9883 + 0,4942) : 2 = 0,74125zvýšenie dôchodku = 0,74125 x 9,8182 = 7,27774075 EUR mesačne
toto zvýšenie sa pripočíta k vyplácanej sume starobného dôchodku:442,60 + 7,27774075 = 449,90 EUR mesačne (po zaokrúhlení na 10 eurocentov nahor) Vaša otázka Zbaliť <<viac informácií... >>
Nárok na výplatu Za splnenia akých podmienok sa dôchodok vypláca.
náhradu príjmu pri dočasnej pracovnej neschopnosti zamestnanca alebo nemocenské, ak poistenec žiada priznať starobný dôchodok od dátumu po 31. decembri 2007 a pred dátumom, od ktorého žiada tento dôchodok priznať, mu vznikla dočasná pracovná neschopnosť. Vaša otázka Zbaliť <<viac informácií... >>
V akej sume sa starobný dôchodok vypláca, ak existuje nárok aj na výplatu ďalšieho dôchodku. Súbehom nárokov na výplatu dôchodkov sa označuje situácia, keď jednému poistencovi vznikne nárok na výplatu dvoch alebo viacerých dôchodkov.
1. Poistenec, ktorému sa priznáva starobný dôchodok, už poberá invalidný dôchodok, prípadne starobný dôchodok, na ktorý bol prekvalifikovaný invalidný dôchodok vypláca sa iba ten dôchodok, ktorý je vyšší a ak je ich suma rovnaká, tak ten, ktorý si poistenec zvolil. Nárok na dôchodok, ktorý sa nevypláca, odo dňa súbehu zaniká.
2. Poistenec, ktorému sa priznáva starobný dôchodok, už poberá pozostalostný dôchodok (vdovský dôchodok alebo vdovecký dôchodok) v plnej sume sa vypláca iba vyšší dôchodok, nižší sa vypláca v sume jednej polovice, ak je ich suma rovnaká, tak sa v sume jednej polovice vypláca vždy pozostalostný dôchodok. Vaša otázka Zbaliť <<viac informácií... >>
Spôsoby, ktorými je možné dôchodok vyplácať.Ako je potrebné požiadať o zmenu v spôsobe výplaty dôchodku a v akej lehote Sociálna poisťovňa tejto žiadosti vyhovie.
Starobný dôchodok sa vypláca vopred v pravidelných mesačných lehotách, vždy v pravidelne sa opakujúcich výplatných termínoch. Výplatný termín určí každej osobe, ktorej je priznaný dôchodok, Sociálna poisťovňa. Do cudziny, ktorá nie je štátom, na ktorý sa vzťahujú koordinačné nariadenia Európskej únie, sa starobný dôchodok vypláca pozadu v trojmesačných lehotách vždy až po predložení potvrdenia o žití poberateľa dôchodku. Za istých podmienok možno starobný dôchodok priznať preddavkovo, a to vtedy, ak poistenec splnil podmienky nároku na starobný dôchodok, ale ešte pred vydaním rozhodnutia o priznaní starobného dôchodku je potrebné zistiť niektoré skutočnosti, ktoré sú potrebné na určenie jeho sumy.
na účet príjemcu dôchodku (pozri príjemca dôchodkovej dávky) v banke alebo v pobočke zahraničnej banky, v hotovosti, ak si takýto spôsob poukazovania dôchodku príjemca dôchodku zvolí, na účet manžela (manželky) poberateľa dôchodku v banke alebo v pobočke zahraničnej banky, ale len za predpokladu, že o to poberateľ dôchodku písomne požiada, manžel (manželka) ako majiteľ účtu s tým súhlasí a poberateľ dôchodku má v čase poberania dôchodku dispozičné právo k uvedenému účtu,
Poberateľ dôchodku môže Sociálnu poisťovňu požiadať o zmenu spôsobu výplaty dôchodku, pričom výplatu žiadaným spôsobom je Sociálna poisťovňa povinná zabezpečiť najneskôr od výplatného termínu dôchodku splatného v treťom kalendárnom mesiaci nasledujúcom po kalendárnom mesiaci, v ktorom bola žiadosť o zmenu spôsobu výplaty dôchodku Sociálnej poisťovni doručená. Uvedené sa nevzťahuje na osobu umiestnenú v ústave na výkon väzby alebo ústave na výkon trestu odňatia slobody. Podrobnejšie informácie nájdete v samostatnom dokumente. Vaša otázka Zbaliť <<viac informácií... >>
Nárok na výplatu dôchodku, ak poistenec žiada starobný dôchodok priznať od spätného dátumu. Nárok na výplatu starobného dôchodku alebo jeho časti sa premlčí uplynutím troch rokov odo dňa, za ktorý starobný dôchodok alebo jeho časť patrili.
Uvedená lehota neplynie počas konania o starobný dôchodok a v období, v ktorom účastníkovi konania, ktorý musí mať opatrovníka, nebol opatrovník ustanovený. Vaša otázka Zbaliť <<viac informácií... >>
Ak raz vznikol nárok na dôchodok a jeho výplatu, kedy môže dôjsť k zániku týchto nárokov.
Nárok na starobný dôchodok a nárok na jeho výplatu zaniká dňom smrti fyzickej osoby, ktorá splnila podmienky nároku na starobný dôchodok a podmienky nároku na výplatu starobného dôchodku, ak zákon č. 461/2003 Z. z. v znení neskorších predpisov neustanovuje inak. Vaša otázka Zbaliť <<viac informácií... >>
Výplata súm dôchodku, ktoré sa nevyplatili, pretože poberateľ dôchodku zomrel. Ak poistenec splnil podmienky nároku na starobný dôchodok, uplatnil si nárok na tento dôchodok a po uplatnení nároku zomrel, prechádza nárok na sumy splatné ku dňu jeho smrti postupne na
manžela (manželku) deti a rodičov, a to bez ohľadu na to, či žili v spoločnej domácnosti alebo nie.
manželovi (manželke) deťom a rodičom, a to bez ohľadu na to, či žili v spoločnej domácnosti alebo nie.
Uvedené nároky nie sú predmetom dedičstva. Predmetom dedičstva sa stávajú, ak niet spomínaných fyzických osôb. Vaša otázka Zbaliť <<viac informácií... >>
Ako ovplyvní vznik nároku na dôchodok a jeho sumu skutočnosť, že poistenec bol dôchodkovo poistený aj v inom štáte.Ako a kde požiadať o dôchodok, ak má poistenec bydlisko v zahraničí; poukazovanie dôchodku do zahraničia.
Pozrieť aj: Dôchodkové poistenie v zahraničí a EÚ Vaša otázka Zbaliť <<viac informácií... >>
Kde možno získať ďalšie informácie o dôchodku. Informácie o dôchodkoch: Tel. č. 0800 123 123kontaktný formulárosobne na pobočkách SP www.socpoist.skZbaliť <<viac informácií... >>
UpozornenieZmenu akých údajov a v akej lehote musí poberateľ dôchodku oznámiť. Každú zmenu v údajoch uvedených v žiadosti o dôchodok je potrebné do ôsmich dní oznámiť Sociálnej poisťovni. Vaša otázka Zbaliť <<viac informácií... >>
Aktuálna dôchodková hodnotaAktuálna dôchodková hodnota
Dôchodkový vekDôchodkový vek
Náhradné dobyNáhradné doby sú doby získané pred 1. januárom 2004 podľa právnych predpisov účinných do 31. decembra 2003, počas ktorých poistenec z osobitných dôvodov nevykonával žiadnu pracovnú činnosť a ktoré sa považujú za obdobie dôchodkového poistenia. Obdobie dôchodkového poisteniaObdobie dôchodkového poistenia
Osobný mzdový bodOsobný mzdový bod
Osobný vymeriavací základOsobný vymeriavací základ od 1. januára 2004 je úhrn vymeriavacích základov poistenca za kalendárny rok, z ktorých sa zaplatilo poistné na dôchodkové poistenie alebo z ktorých sa poistné na dôchodkové poistenie považuje za zaplatené (ide o prípad, keď zamestnávateľ nezaplatil a neodviedol poistné na dôchodkové poistenie za svojho zamestnanca).
Poistenec dôchodkového poisteniaPoistenec dôchodkového poistenia
Pracovné kategóriePracovné kategórie sú dôležitým činiteľom, ktorý má vplyv na vznik nároku na dôchodok a na určenie jeho sumy. Na účely dôchodkového zabezpečenia sa zamestnania do 31. decembra 1999 zaraďovali do troch pracovných kategórií, pričom I. a II. pracovná kategória sa nazývajú tzv. preferovanými pracovnými kategóriami, pretože so zaradením zamestnania do nich zákon spája určité výhody.
Priemerný osobný mzdový bodPriemerný osobný mzdový bod spolu s obdobím dôchodkového poistenia a aktuálnou dôchodkovou hodnotou tvorí trojicu základných veličín na výpočet dôchodkovej dávky. Príjemca dôchodkovej dávkyje vo väčšine prípadov poberateľ dávky, t. j. osoba, ktorej vznikol nárok na dávku.
Rozhodujúce obdobieRozhodujúce obdobie je obdobie, za ktoré sa zisťuje priemerný osobný mzdový bod.
Všeobecný vymeriavací základVšeobecný vymeriavací základ je 12-násobok priemernej mesačnej mzdy v hospodárstve Slovenskej republiky za ten-ktorý kalendárny rok, ktorú zistil Štatistický úrad Slovenskej republiky.